Diari Oficial de la Generalitat Valenciana


Sumari del DOGV 5776, del 03-06-2008 (2008/6879)

ORDE de 12 de maig de 2008, de la Conselleria d'Agricultura, Pesca i Alimentació, per la qual s'establixen els coneixements i els requisits mínims per a exercir l'activitat professional de mariner en vaixells de pesca a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2008/05/12/(1)/dof/vci/html**

### Dades del document

Número de DOGV
:   5776

Data del DOGV
:   03-06-2008

Secció del DOGV
:   I. DISPOSICIONS GENERALS

Número del document
:   2008/6879


Data del document
:   12-05-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * Institut Politècnic Marítim Pesquer Mediterrani
    * pescador
    * legislació
    * formació professional

ORDE de 12 de maig de 2008, de la Conselleria d'Agricultura, Pesca i Alimentació, per la qual s'establixen els coneixements i els requisits mínims per a exercir l'activitat professional de mariner en vaixells de pesca a la Comunitat Valenciana. [2008/6879]  
El Reial Decret 4107/1982, de 29 de desembre, atribuïx a la Generalitat Valenciana determinades competències en matèria de formació nauticopesquera. Estes competències van ser assignades a la conselleria d'Agricultura, Pesca i Alimentació pel Decret 31/1983, de 17 de març, del president de la Generalitat.  
El Decret 2483/1966, de 10 de setembre, sobre certificats de competència de mariners de la marina mercant i pesca, establia les condicions i els coneixements que ha de complir el personal subaltern en vaixells del sector pesquer.  
El Reial Decret 1519/2007, de 16 de novembre, deroga el Decret 2483/1966 i establix els coneixements i els requisits mínims per a exercir l'activitat professional de mariner en vaixells de pesca. Este reial decret es dicta per la competència que l'Estat té atribuïda per a fixar les bases d'ordenació del sector pesquer.  
En virtut d'allò que s'ha exposat, i d'acord amb el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, i en virtut d'allò que s'establix en l'article 28-e de la Llei 5/1983, del Consell  
ORDENE  
Article 1  
L'objecte de la present orde és l'aplicació, a la Comunitat Valenciana, d'allò que s'establix el Reial Decret 1519/2007, de 16 de novembre, pel qual s'establixen els coneixements i els requisits mínims per a exercir l'activitat professional de mariner en vaixells de pesca.  
Article 2  
Els requisits exigibles per a obtindre la targeta professional de mariner pescador, que acredite la capacitació professional dels mariners que exercisquen la seua activitat en vaixells de pesca, són els que s'establixen en l'annex I del Reial Decret 1519/2007, de 16 de novembre.  
Per a bescanviar el Certificat de Competència de Mariner en vigor, per la targeta professional de mariner pescador, caldrà ajustar-se a allò que es disposa en la disposició transitòria única del Reial Decret 1519/2007, de 16 de novembre.  
Article 3  
Es faculta l'Institut Politècnic Maritimopesquer del Mediterrani d'Alacant, centre adscrit a la conselleria d'Agricultura, Pesca i Alimentació, perquè impartisca les ensenyances de Mariner Pescador.  
Article 4  
Els centres que desitgen impartir les ensenyances de Mariner Pescador hauran de comptar amb l'autorització de la conselleria competent en matèria de pesca marítima.  
Article 5  
La direcció general competent en matèria de pesca marítima expedirà les targetes professionals de mariner pescador, el contingut mínim de les quals està fixat en annex II del Reial Decret 1519/2007, de 16 de novembre, amb la sol·licitud prèvia dels interessats, acompanyada de l'acreditació dels coneixements i els requisits exigits pel reial decret esmentat.  
Article 6  
Les sol·licituds per a obtindre la targeta professional de mariner pescador es presentaran, en imprés normalitzat, juntament amb la documentació que identifique el compliment dels requisits establits en la normativa vigent, en les direccions territorials de la conselleria competent en matèria de pesca marítima, o en qualsevol de les formes que s'establix en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
DISPOSICIONS FINALS  
Primera  
La direcció general competent en matèria de pesca marítima, dictarà els actes, les resolucions i les instruccions necessaris per al compliment i l'aplicació d'allò que es disposa la present orde.  
Segona  
Esta orde entrarà en vigor el dia 4 de juny de 2008.  
València, 12 de maig de 2008  
La consellera d'Agricultura, Pesca i Alimentació,  
MARITINA HERNÁNDEZ MIÑANA


Còpia Permalink ELI